 **Ministerul Mediului**

 **Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**DECIZIA ETAPEI DE ÎNCADRARE**

**Nr. proiect din 16.05.2018**

Ca urmare a notificării adresate de **Szabó Ágoston reprezentantul persoanelor fizice din comuna Sântimbru**, ***privind planul/programul „Amenajamentul fondului forestier proprietate privată UP II PÂRÂUL MINEI***” înregistrată la APM Harghita cu nr. 1003/31.01.2018 completată cu nr. 2038/07.03.2018 şi a adresei Ministerului Mediului şi Schimbărilor Climatice nr.146309/OP/20.12.2012, prin care se deleagă competenţa APM HARGHITA pentru derularea procedurii de realizare a evaluării de mediu pentru planuri şi programe, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*

**Agenţia pentru Protecţia Mediului HARGHITA**

* ca urmare a consultării autorităţilor publice participante în cadrul şedinţei Comitetului Special Constituit din data de 15 mai 2018, a completărilor depuse la documentaţie;
* în conformitate cu prevederile art. 5 alin. (1) pct. a) şi a anexei nr. 1– Criterii pentru determinarea efectelor semnificative potenţiale asupra mediului din H.G. 1076/2004 privind stabilirea procedurii de realizare a evaluării de mediu pentru planuri şi programe;
* în prezenţa/lipsa comentariilor motivate din partea publicului interesat,

**DECIDE:**

Planul/programul: ***„Amenajamentul fondului forestier proprietate privată UP II PÂRÂUL MINEI”*,** titular ***persoanele fizice din comuna Sântimbru*,** **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Motivele care au stat la baza deciziei conform Anexei nr.1 din H.G. 1076/2004 sunt următoarele:**

1. **Caracteristicile Planului de Amenajare a fondului forestier cu privire, în special, la:**
2. **Gradul în care planul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:**

- Amenajamentul silvic **nu** **creează cadrul pentru proiecte conform Anexei nr.1, nr.2 din H.G. nr.445/2009** privind evaluarea impactului anumitor proiecte publice şi private asupra mediului, astfel în perioada de aplicare a acestui amenajament nu este necesară construirea de drumuri forestiere, şi alte lucrări prevăzute în anexele I şi II din H.G. nr.445/2009..

 Amenajamentul este elaborat pentru fondul forestier proprietate privată aparţinând persoanelor fizice din Comuna Sântimbru constituit în ***U.P.II Pârâul Minei***.

 Unitatea de producţie ***U.P.II PÂRÂUL MINEI*** este administrată de O.S. Miercurea Ciuc are o suprafaţă de ***203,4 ha***, fiind alcătuită dintr-un singur trup.

|  |  |  |  |  |  |
| --- | --- | --- | --- | --- | --- |
| **Nr. crt.** | **Judeţul** | **Denumire** **fost O.S., U.P.** | **Parcele****actuale** | **Suprafaţa****ha** | **Unitatea teritorial-administrativă** |
| 1 | Harghita | O.S. Miercurea Ciuc, U.P. II Sântimbru | 27, 42, 43, 44, 45, 46, 47, 48 | 203.4 | Comuna Sântimbru |
| **Total** | **-** | **-** | **-** | **203,4** | - |

Suprafaţa fondului forestier fiind repartizată pe următoarele grupe/subgrupe/categorii funcţionale: prin amenajare nu s-a prevăzut suprafețe cu păduri de protecție.



*Bazele de amenajare: regimul* – codru; *tratamentele* ce se vor aplica: *tratamentul tăierilor rase și succesive;* *exploatabilitatea* – de producție – vârsta medie 100 ani; *Ciclul*- 100 ani. Compoziția țel: 80Mo20La.

***Posibilitatea anuală adoptată:***

Posibilitatea de produse principale: ***874 mc/an***

Evidenţa arboretelor din care urmează să se recolteze posibilitatea decenală de produse principale:

|  |  |  |  |  |
| --- | --- | --- | --- | --- |
| u.a. | Supraf. ha | Vârsta | Felul tãierii | Volum de extras m³ |
|
| 27A | 1,7 | 105 | t. rase | 380 |
| 42A | 16,3 | 105 | t. succesive | 2625 |
| 43A | 2,9 | 100 | t. rase | 1007 |
| 44A | 2,0 | 100 | t. rase | 671 |
| 45A | 7,4 | 100 | t. succesive | 1139 |
| 46A | 4,4 | 100 | t. rase | 747 |
| 48A | 14,8 | 100 | t.succesive | 2175 |
| TOTAL | 49,5 |  |  | 8744 |

Posibilitatea de produse secundare este de 57 mc/an.



 ***Amenajamentul are valabilitatea de 10 ani, începând de la data de 01.01.2017 revizuirea lui urmând a se face în anul 31.12.2026.***

**ARII NATURALE PROTEJATE** **DE INTERES NAŢIONAL: suprafața studiată pe o suprafață de 4,68 ha de-a lungul pârâului Minei se află în rezervația geologică (monument al naturii) de la Sântimbru**.

**b.** **Gradul în care Planul de Amenajare a fondului forestier influenţează alte planuri şi programe, inclusiv pe cele în care se integrează sau derivă din ele:**

**- rezervația geologică (monument al naturii) de la Sântimbru** nu are plan de management. Toate intervențiile vor fi reglementate de A.N.A.N.P. prin avize.

**c.) Relevanţa planului în/pentru integrarea consideraţiilor de mediu, mai ales din perspectiva promovării dezvoltării durabile:**

Amenajamentul în sine are scopul de a promova dezvoltarea durabilă, urmărind stabilirea unor ansamblu de măsuri silviculturale, economice şi de interes social prin care pădurea poate da societății cu maximă eficență produse și servicii, cu menținerea continuității pădurilor, menținându-se ca o resursă regenerabilă.

Dezvoltarea şi aplicarea ei se bazează pe conceptul „dezvoltării durabile”, respectându-se următoarele principii:

 - Principiul continuităţii

 - Principiul eficacităţii funcţionale

 - Principiul conservării şi ameliorării biodiversităţii

**d. Probleme de mediu relevante pentru plan:**

Există riscul afectării valorilor naturale protejate din rezervația geologică de la Sântimbru. Prin luarea măsurilor efectele negative posibile pot fi eliminate.

**e. Relevanţa planului pentru implementarea legislaţiei naţionale şi comunitare de mediu:**

Se vor respecta prevederile din:

* *Ordonanţa de Urgenţă nr. 195 din 22 decembrie 2005, cu modificările ulterioare şi completările ulterioare privind protecţia mediului, art.69.*

*a) să menţină suprafaţa împădurită a fondului forestier, a vegetaţiei forestiere din afara fondului forestier, inclusiv a jnepenişurilor, tufişurilor şi pajiştilor existente, fiind interzisă reducerea acestora, cu excepţia cazurilor prevăzute de lege;*

*b) să exploateze masa lemnoasă în condiţiile legii precum şi să ia măsuri de reîmpădurire şi, respectiv de completare a regenerărilor naturale;*

*c) să gestioneze corespunzător deşeurile de exploatare rezultate, în condiţiile prevăzute de lege;*

*d) să asigure respectarea regulilor silvice de exploatare şi transport tehnologic al lemnului, stabilite conform legii, în scopul menţinerii biodiversităţii pădurilor şi a echilibrului ecologic;*

*e) să respecte regimul silvic în conformitate cu prevederile legislaţiei în domeniul silviculturii şi protecţiei mediului;*

*f) să asigure aplicarea măsurilor specifice de conservare pentru pădurile cu funcţii speciale de protecţie, situate pe terenurile cu pante foarte mari, cu procese de alunecare şi eroziune, de grohotişuri, stâncării, la limita superioară de altitudine a vegetaţiei forestiere, precum şi pentru alte asemenea păduri;”*

* Legea Apelor nr.107/1996 cu modificările şi completările ulterioare;
* OUG nr.57/2007 aprobat prin Legea nr.49/2011 privind regimul ariilor naturale protejate, conservarea habitatelor naturale, a florei şi faunei sălbatice cu modificările şi completările ulterioare;
* Hotărârea Consiliului Judeţean Harghita nr.162/2005, privind protecţia valorilor naturale de pe teritoriul judeţului Harghita;
* Legea nr.211/2011 privind regimul deşeurilor;
* O.U.G. nr.68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea 19/2008, modificată şi completată prin OUG 15/2009, care transpune prevederile Directivei Consiliului şi Parlamentului European 2004/35/CE privind răspunderea de mediu cu referire la măsurile preventive şi de reparare, publicată în Jurnalul Oficial al Uniunii Europene (JOUE) nr. L 143 din 30 aprilie 2004.

**2. Caracteristicile efectelor şi ale zonei posibil a fi afectate cu privire, în special, la:**

**a. Probabilitatea, durata, frecvenţa şi reversibilitatea efectelor:**

Prin măsurile prevăzute în Amenajamentul Silvic nu apare efect remanent asupra mediului, dacă vor fi respectate condițiile stabilite în cadrul rezervației geologice de la Sântimbru.

 **b. Natura cumulativă a efectelor:**

Nu este cazul.

 **c. Natura transfrontieră a efectelor:**

 Nu este cazul.

 **d. Riscul pentru sănătatea umană sau pentru mediu (de exemplu, datorită accidentelor):**

Prin măsurile prevăzute în Planul de Amenajament Silvic acest plan nu prezintă risc pentru mediu sau pentru sănătatea umană. Amenajamentul silvic nu propune lucrări pe ape. Lucrările de exploatare/şi alte lucrări vor respecta condiţiile prevăzute în decizia prezentă. Condiţiile prevăzute pentru protejarea cursurilor de ape vor fi preluate de către Ocolul silvic, respectiv de către proprietar şi introduse în Contractele/ Autorizaţiile de exploatare pe aceste amplasamente.

***Măsuri prevăzute în cazul unor calamităţi:***

În cazul apariţiei unor calamităţi naturale (în zonă, cele mai frecvente manifestări din cauza factorilor abiotici: - doborâturile de vânt sau rupturile de zăpadă, uscări anormale, incendii, şi din cauza factorilor biotici: - izolat atacuri de insecte sau vătămări de vânat), se pot şi trebuie aplicate lucrări care să ducă la lichidarea urmărilor generate de factorii perturbatorii. Aceste lucrări fiind din gama de lucrări prevăzute de amenajament (tăieri cu caracter de refacere, lucrări de îngrijire etc.)

La implementarea obiectivelor incluse în “*Amenajamentul Silvic al Fondului Forestier Proprietatea Privată, judeţul Harghita constituit în U.P. II PÂRÂUL MINEI****”***, Ocolul Silvic va ţine cont de prevederile art. 33, alin. 1 şi 2, a Ordonanţei de Urgenţă nr. 57 din 20.06.2007 – privind regimul ariilor protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49 din 07.04.2011.

Măsuri propuse în cazul apariţiei unor calamităţi naturale (incendii de pădure şi păşuni, alunecările de teren, inundaţii, doborâturi şi rupturi în masă de vânt şi zăpadă, atacuri masive de insecte etc.):

***Incendii***: Identificarea şi izolarea focarelor prin utilizarea dotărilor din pichetul PSI al Ocolului Silvic; Informarea Departamentului de Pompieri de pe raza de competenţă a acestora;

***Alunecări de teren***: Identificarea suprafeţei afectate de alunecare; Informarea Departamentului de Pompieri; Punerea în valoare şi extragerea volumului de masă lemnoasă doborât, rupt a cărui greutate împreună cu stratul de sol a cauzat alunecarea; Împădurirea golului rezultat cu speciile prevăzute în compoziţia din amenajament şi a taluzurilor abrupte cu puieţi din speciile care ajută la fixarea solului;

***Inundaţii***: Informarea Comisiilor locale şi judeţene de apărare în cazuri de urgenţe de pe raza de competenţă a acestora; Curăţarea albiilor pâraielor de resturi de material lemnos care ar putea provoca viituri în aval;

***Doborâturi şi rupturi de vânt sau zăpadă***: Punerea în valoare a masei lemnoase afectate în vederea stopării unor atacuri masive de insecte; Exploatarea şi curăţarea de resturi de exploatare a zonelor afectate; Reîmpădurirea suprafeţelor respective conform normelor tehnice în vigoare;

***Atacuri de insecte***: Identificarea focarelor de infecţie; Punerea în valoare imediată a masei lemnoase afectate; Exploatarea şi curăţarea de resturi a suprafeţei afectate; Reîmpădurirea eventualelor ochiuri rezultate;

Împădurirea/reîmpădurirea se va efectua cu specii indigene caracteristice fiecărui tip fundamental de pădure şi fiecărui tip de habitat în parte;

**e. Mărimea şi spaţialitatea efectelor (zona geografică şi mărimea populaţiei potenţial afectate):**

 - Este redus. În vecinătatea terenului studiat sunt: terenuri agricole, terenuri în fondul forestier.

**f. Valoarea şi vulnerabilitatea arealului posibil a fi afectat, date de:**

**i. caracteristicile naturale speciale sau patrimoniul cultural:** pe suprafața studiată se află rezervația geologică de la Sântimbru, care include izvoare carbogazoase și zone mlăștinoase de-a lungul pârâului Minei cu relicte glaciare în apropierea platformelor primare de lemn.

**ii. Depăşirea standardelor sau a valorilor limită de calitate a mediului:**

În Planul de Amenajament Silvic la stabilirea funcţiilor s-a ţinut cont de măsurile necesare pentru menţinerea în stare bună a corpurilor de apă de suprafaţă şi subterană şi protecţia solului (rol antierozional) respectiv pentru protecţia ariilor naturale protejate menţionate.

**iii. folosirea terenului în mod intensiv:** Nu este cazul.

**g. Efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:**

Pe suprafaţa de teren aferent **”*Amenajamentul Silvic al Fondului Forestier Proprietatea Privată judeţul Harghita constituit în U.P.II PÂRÂUL MINEI”***  se află rezervația geologică de la Sântimbru, care include izvoare carbogazoase și zone mlăștinoase de-a lungul pârâului Minei.

1. **Planul urmează să fie supus procedurii de adoptare fără aviz de mediu cu următoarele condiţii:**

**Motivele încadrării EA: pe suprafața studiată nu se află situri Natura2000**

**În Amenajamentul Silvic Proprietate Privată a „*Amenajamentul Silvic al Fondului Forestier Proprietatea Privată, judeţul Harghita constituit în U.P. II PÂRÂUL MINEI”*****condiții pentru reducerea impactului asupra mediului:**

* aplicarea de tehnologii de recoltare şi colectare a lemnului, care să nu afecteze echilibrul ecologic;
* prevenirea proceselor de degradare a pădurilor şi solurilor forestiere, care pot conduce la uscarea prematură a arborilor pe picior;
* promovarea în cultură a speciilor autohtone valoroase,
* asigurarea protecţiei şi pazei pădurilor în vederea prevenirii şi combaterii bolilor şi dăunătorilor, incendiilor, distrugerilor şi degradărilor;
* realizarea unor lucrări de îngrijire şi conducere prin care să se menţină şi să se îmbunătăţească starea de sănătate, stabilitatea şi biodiversitatea naturală;
* păstrarea în arborete a unui număr rezonabil de arbori morţi, bătrâni, arbori aflaţi la sol în curs de descompunere, a ramurilor căzute ceea ce constituie o condiţie fundamentală pentru asigurarea biodiversităţii pădurilor; în aceste condiţii vor fi păstraţi minim 1-3 arbori morţi pe picior sau pe sol la fiecare ha;
* un procent de min. 20% din resturile de exploatare este necesar să rămână pe suprafaţa parchetului de exploatare;
* planificarea tăierilor de regenerare în scopul realizării unui mozaic de habitate naturale aflate în diverse stadii de dezvoltare, urmărindu-se îndeosebi regenerarea lor naturală din sămânţă;
* menţinerea arborilor de pe marginea cursurilor de apă, care asigură umbră şi hrană, pentru speciile şi habitatele ocrotite legate de ecosistemele acvatice;
* recoltarea raţională a masei lemnoase, astfel încât să nu fie afectată stabilitatea şi continuitatea pădurii şi a ecosistemelor,
* Exploatările forestiere trebuie să se desfăşoare folosind tehnologii care au impact minim asupra habitatelor forestiere şi în special asupra celor de interes comunitar.
* punerea în practica a soluţiilor tehnice de exploatare forestieră va fi supravegheată de un specialist din partea titularului, în vederea asigurării respectării tehnicilor de execuţie precum şi a măsurilor de reducere a impactului asupra speciilor şi habitatelor;
* se va evita efectuarea simultană a lucrărilor de exploatare forestieră pe suprafeţe învecinate, pentru a da posibilitatea existenţei unor zone de linişte pentru speciile protejate;
* recoltarea masei lemnoase se va realiza evitându-se degradarea solului, precum şi rănirea arborilor rămaşi în suprafaţa exploatată, mai ales a celor limitrofi drumurilor de exploatare;
* lucrările silvice se vor executa în perioade de timp cât mai scurte şi printr-o rotaţie ciclică în timp şi spaţiu, a zonelor cu grade diferite de intervenţie;
* tehnologia de exploatare a masei lemnoase din parchete care este diferenţiată în funcţie de tratamentul aplicat şi de felul tăierii, nu trebuie să producă prejudicierea peste limitele admise de reglementările specifice, a arborilor nemarcaţi, degradarea solului şi a malurilor de ape;
* **Condiții specifice:**

**- Este interzisă afectarea terenurilor mlăștinoase, cu surplus de umiditate și afectarea terenurilor în vecinătatea izvoarelor carbogazoase cu orice lucrare prevăzută în plan.**

**- Este interzisă orice lucrare de pe suprafața rezervației geologice de la Sântimbru în afara lucrărilor legate de calamități.**

1. **parcela 42 A** - materialul lemnos va fi scos pe drumurile de tractor existente pe coasta versantului, ocolind teritoriul ariei protejate.
2. **parcela 42 B** - cca. 20% dinspre Pârâul Minei se suprapune cu aria protejată. Pe această suprapunere se vor evita lucrările de întreţinere pentru a nu distruge flora specifică zonei.
3. **parcela 47 A** - din totalul suprafeţei de 8,0 ha, cca. 20% din partea inferioară a versantului se suprapune cu aria protejată. Tăierile de igienă se vor executa în afara limitelor ariei protejate. Materialul lemnos se va extrage doar pe drumurile existente, fără să se modifice, sau să se renoveze acestea.
4. **parcela 48 A** - materialul lemnos va fi scos pe drumurile de tractor existente pe coasta versantului, ocolind teritoriul ariei protejate.
5. **parcela 48 G** – cca. 0,1 ha se suprapune cu aria protejată. Prin amenajamentul actual s-au prevăzut curăţiri. Se va executa aceste lucrări doar în afara ariei protejate, fără unelte motorizate.
6. *în prezent rezervația geologică de la Sântimbru nu are custode. Astfel având în vedere Legea nr. 95/2016 privind înființarea Agenției Naționale pentru Arii Protejate, respectiv adresa ANANP nr.314/11.07.2017, a fost stabilită calitatea temporară a A.N.A.N.P. de administrator, astfel avizarea modificărilor va fi de către A.N.A.N.P. ca administrator al ariei naturale protejate. Date de contact: web: ananp.gov.ro, tel 021-4089534, email:* *ananp@ananp.gov.ro**. Totodată înainte de marcarea arborilor trebuie notificată ANANP conform Ordinul MM nr. 1447 din 201*7.

***Monitorizarea efectelor asupra mediului, în conformitate cu art. 27, din HG 1076/2004 :***

* 1. *Monitorizarea asigurării structurilor echilibrate pe clase de vârstă a arboretelor pe fiecare unitate de producţie, cu evidenţierea şi a ponderii arboretelor din ultimele clase de vârstă, cu nivel ridicat al biodiversităţii. Termen : anual, trim. I*
	2. *Monitorizarea respectării posibilităţii de recoltare masă lemnoasă, calculată în amenajament pe unitate de producţie. Evidenţierea volumelor aferente produselor accidentale precomptate (se înlocuiesc volumele cu volume echivalente de lemn prevăzute a fi recoltate din arboretele incluse în planurile decenale de recoltare a produselor principale)*

**Planul propus nu necesită parcurgerea celorlalte etape ale procedurii de evaluare adecvată.**

**Informarea şi participarea publicului la procedura de evaluare de mediu/procedura de evaluare adecvată:**

**4.** **În urma apariţiei anunţului public privind depunerea primei versiuni a Amenajamentului Silvic** solicitând parcurgerea etapei de încadrare în vederea obţinerii avizului de mediu (apărut în ziarele Informaţia Harghitei în data de 26.01.2018, Hargita Nepe 26.01.2018/30.01.2018; respectiv pe pagina de web a APM Harghita), nu s-au înregistrat la A.P.M. Harghita comentarii şi propuneri din partea publicului.

**5**. Titularul planului are obligaţia conform prevederilor art. 15 din OUG 164/2008 pentru modificarea si completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita dacă intervin elemente noi, necunoscute la data emiterii prezentei, precum şi asupra oricăror modificări ale condiţiilor care au stat la baza emiterii prezentei, înainte de realizarea modificării.

6. Potrivit prevederilor art. 21 alin 4 din O.U.G. nr. 195/2005 aprobată de Legea nr. 265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului.

**Obligaţiile titularului:**

* Respectarea prevederilor din avizele custozilor.
* Respectarea legislației de mediu în vigoare.

Prezenta Decizie de încadrare este anexă la Planul amenajistic aprobat, măsurile prezentate și condițiile enumerate fiind aplicate de către administratorul și titularul fondului forestier.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

Procedura administrativă prealabilă:

 În conformitate cu prevederile art. 1, alin. 1 şi art. 7 alin. 1,2,3 din Legea nr. 554/2004 privind contenciosul administrativ, vă puteţi adresa instituţiei noastre în termen de 30 zile de la data comunicării prezentului act, înainte de a vă adresa instanţei de contencios administrativ competentă solicitând revocarea în tot, sau în parte a acestuia. Plângerea se poate adresa în egală măsură şi organului ierarhic superior.

**Soluţionarea litigiilor:**

Conform prevederilor art. 18 din O.U.G. nr. 195/2005 aprobată de Legea nr.265/2006, litigiile generate de emiterea prezentei decizii se soluţionează de instanţa de contencios administrativ competentă a Tribunalului Harghita. Cererea în acest sens se poate depune în termen de 6 luni de la data primirii răspunsului în urma parcurgerii procedurii prealabile

DIRECTOR EXECUTIV ŞEF SERVICIU A.A.A.

ing.DOMOKOS László József ing. LÁSZLÓ Anna

ÎNTOCMIT ȘEF SERVICIU CFM

geogr.MIHÁLY István-EA ing. SZABÓ Szilárd

Decizia de încadrare s-a emis în 2 exemplare

 Ex. Nr. 1 - originalul s-a predat titularului planului

 Ex. Nr. 2 – copia s-a îndosariat în dosarul de obiectiv